**HANKE ALUSDOKUMENT**

Sotsiaalteenuse „Taibutalgute ja teadustöid tutvustavate sündmuste korraldamine“ hankimine

CPV kood: 79952000-2

Ürituste korraldamisega seotud teenused

**Lugupeetud Pakkuja!**

Majandus- ja Kommunikatsiooniministeerium teeb ettepaneku pakkumuse esitamiseks sotsiaalteenuse hankele, mille eesmärk on kasvatada digiriigi arendamiseks vajalikke kompetentse läbi reaaleluliste probleempüstituste lahendamise avaliku-, akadeemilise- ja erasektori koostöös.

|  |  |
| --- | --- |
| Tellija: | Majandus- ja Kommunikatsiooniministeerium Suur-Ameerika 1, 10122 Tallinn rg-kood: 70003158 e-post: info@mkm.ee (edaspidi *Tellija*) |
| Riigihanke nimetus: | Sotsiaalteenuse „Taibutalgute ja teadustöid tutvustavate sündmuste korraldamine“ hankimine |
| Pakkumuste jõusolek: | 90 kalendripäeva |
| Teenuse osutamine: | Hankelepingu sõlmimisest alates kuni 30.11.2026 või kuni viimase etapi teenuse vastuvõtmiseni tellija poolt |
| Lepingu eeldatav maksumus: | 120 000 eurot (lisandub käibemaks) |
| Riigihanke läbiviimise eest vastutav isik: | Karl Andreas Sprenk, IT-oskuste valdkonna juht |

Hankeleping rahastatakse Euroopa Regionaalarengu Fondist, ettevõtlus- ja infotehnoloogiaministri 14. märtsi 2023 käskkirja nr 44 „Toetuse andmise tingimused digiriigi alusbaasi kindlustamise, digiriigi arenguhüpete hoogustumise ning küberruumi turvalisuse tagamise toetamiseks“ alusel, millega kehtestatakse meetme nr 21.1.2.1 “Digiriik” sekkumise 21.1.2.1 „Digilahenduste ja uuenduste väljatöötamine ja kasutuselevõtt avalikus sektoris” raames toetuse andmise tingimused ja kord.

Riigihankes saavad osaleda pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis.

1. **TAUSTINFO**

Eesti digiühiskonna arengukava 2030 sõnastab visiooni ja tegevusplaani, kuidas Eesti majandust, riiki ja ühiskonda digitehnoloogia abil järgmise kümnendi jooksul edasi arendada, sealjuures on oluline roll uuendusmeelsetel lahendustel ja tehnoloogia tõhusal rakendamisel. Digitehnoloogia võidukäigu jätkumise ning uute lahenduste ja tehnoloogiliste võimaluste lisandumisega kaasneb vajadus digiarengus pidevalt muutuda ja edasi liikuda, sest uus tehnoloogia loob uusi kasutusalasid või võimalust seni digitaalseks tehtu uuel kujul luua ja veel paremana. Samas ei ole Eesti digiriigi innovatsiooniliste lahenduste pealetulek olnud seni piisavalt kiire ega ulatuslik. Murekohtade õigeaegse lahendamiseta jääb Eesti konkurentsis maha – COVID-19 pandeemiast tõukuvalt on paljud EL ja maailma riigid viimastel aastatel võtnud tugevalt käsile avaliku sektori digipöörde.

Arengukava üheks läbivaks põhimõtteks on uuendusmeelsus – kirjeldatud proovikivide lahendamisel on eesmärgiks mõelda, kas ja kuidas saaks senisest teisiti teha. Võimaluse korral katsetada uutmoodi lähenemisviise, teadvustades et lahendused pole kunagi lõpuni valmis, vaid neid saab ja tuleb pidevalt edasi arendada. Uute lahendusviisideni jõudmine eeldab kaasamõtlejate ringi mitmekesistamist, kaasates lisaks valdkonnas pikaaegselt tegutsejatele ka alternatiivseid vaatenurki – näiteks kutse- ja kõrgkoolides tehnoloogiavaldkonna erialadel õppivaid tudengeid ning valideerides ideid varajases faasis erinevate seotud osapooltega, mida seni on tehtud üksnes üksikute koostööprojektide või koostööliinide tasandil.

Hanke raames otsib tellija pakkujat/ühispakkujaid, kes koostöös akadeemilise sektori partneritega ning kaasates seotud osapooli era- ja avalikust sektorist, töötaks välja ja piloteeriks tervikmudelit (edaspidi ka *mudel*), mis võimaldab senisest süsteemselt kaasata kutse- ja kõrgkoolide tudengeid avaliku sektori keerukatele väljakutsetele lahenduste leidmiseks (näiteks taibutalgute või võistluste formaadis) ning teadustööde tulemuste tutvustamiseks (näiteks sümpoosionide formaadis). Pakkuja/ühispakkujate ülesandeks on töötada lähteülesande põhjal välja tervikmudel, piloteerida seda 2024/2025 õppeaastal ning piloodi edukaks hindamise korral tellija poolt jätkata tervikmudeli elluviimist ka 2025/2026 õppeaastal.

1. **RIIGIHANKE OBJEKT**
	1. Riigihanke lepingu esemeks on sotsiaalteenuse „Taibutalgute ja teadustöid tutvustavate sündmuste korraldamine“ osutamine (edaspidi *Teenus*).
	2. Teenuse osutamise kestuseks on alates hankelepingu sõlmimisest kuni 30.11.2026 või kuni viimase etapi teenuse vastuvõtmiseni tellija poolt. Tellija nägemuses koosneb teenuse osutamine järgnevatest etappidest:
		1. **Esimese etapi** raames on pakkuja ülesandeks töötada lähteülesande ning esitatud pakkumuse põhjal välja tervikmudel ning teha vajalikud ettevalmistused ja eelkokkulepped mudeli piloteerimiseks 2024/2025 õppeaastal. Pakkuja peab tervikmudeli väljatöötamise kogu protsessi vältel kaasama tellija, akadeemilise sektori partnerite ning teiste era- ja avaliku sektori osapoolte esindajaid. Enne piloteerimiseks (teiseks etapiks) vajalike ettevalmistuste ja eelkokkulepete sõlmimisega alustamist peab tellija tervikmudeli kinnitama. Esimese etapi teostamise eeldatav tähtaeg on 4 kuud alates hankelepingu sõlmimisest.
		2. Esimesest etapist alates on iga etapi teenuse üleandmise järgselt 3 tööpäeva jooksul tellijal õigus otsustada, kas teenuse osutamisega jätkamine järgmis(t)es etap(p)i(de)s on mõistlik. Kui tellija otsustab, et teenuse osutamisega ei jätkata, siis hankeleping lõpetatakse. Tellija tasub pakkujale otsuse vormistamise hetkeks osutatud teenuse eest ning järgneva(te) etap(p)i(de) eest tasu ei maksta.
		3. **Teise etapi** raames on pakkuja ülesandeks esimese etapi tulemi piloteerimine. Etapi oodatava tulemina on pakkuja esitanud tellijale hanke alusdokumendi (*edaspidi HD*) p-s 5. kirjeldatud nõuetele vastava raporti. Teise etapi teenuse osutamisega alustamise kuupäeva kinnitab tellija esimese etapi teenuse üleandmise-vastuvõtmise akti allkirjastamisel. Teise etapi teenuse osutamise eeldatav tähtaeg on 12 kuud alates tellija kinnitatud kuupäevast.
		4. **Kolmanda etapi** raames on pakkuja ülesandeks teenuse osutamine esimeses etapis väljatöötatud tervikmudeli põhjal, mida on kooskõlas HD p-ga 4.6. vastavalt teise etapi tulemile ja tellija kinnitusel täpsustatud. Etapi oodatava tulemina on pakkuja esitanud tellijale hanke alusdokumendi p-s 5. kirjeldatud nõuetele vastava raporti. Kolmanda etapi teenuse osutamisega alustamise kuupäeva kinnitab tellija teise etapi teenuse üleandmise-vastuvõtmise akti allkirjastamisel. Kolmanda etapi teenuse osutamise eeldatav tähtaeg on 12 kuud alates tellija kinnitatud kuupäevast.
	3. Lepingu eeldatav maksumus on kuni 120 000 eurot, millele lisandub käibemaks. Pakkuja peab pakkumuse eelarvestamisel arvestama, et esimese kahe etapi kogumaksumus ei tohi ületada 60% hankelepingu kogumaksumusest.
2. **TEENUSE OSUTAMISE EESMÄRK JA KASUSAAJA SIHTRÜHM**
	1. Hangitava teenuse eesmärgiks on töötada välja, (kooskõlas HD p-ga 2.2.) piloteerida ning viia ellu mudel, mis:
		1. arvestab analoogsete koostöömudelite, lahenduste ja heade praktikatega mujalt maailmast ning sektoritest;
		2. toetab valitsussektori sisemist toimeloogikat ja konteksti (sh Digiühiskonna arengukava, EL digikümnendi eesmärke jt strateegilisi dokumente);
		3. ühendab oskuslikult teoreetilise/akadeemilise ja praktilise käsitluse;
		4. toetab osalejate omavahelist võrgustumist, vastastikust kogemustest õppimist ning koostööd.
	2. Teenuse otseseks kasusaaja sihtrühmaks on kutse-, bakalaureuse-, magistri- ja/või doktoriõppes osalevad õppurid, kes omavad huvi ning vajalikke eelteadmisi IT-, laiemalt tehnoloogiavaldkonnas.
	3. Teenuse kaudseks kasusaaja sihtrühmaks on avaliku sektori esindajad, kelle tööülesanded seonduvad digiriigi arendamisega (sh poliitikakujundajad, arendajad, analüütikud, juhid jt).
3. **NÕUDED TEENUSE OSUTAMISELE**
	1. Tellija nägemuses töötab pakkuja välja mudeli, mis kombineerib (kooskõlas akadeemilise kalendri ning kutse- ja kõrgkoolide sisemise loogikaga) omavahel:
		1. võimaluse esitada avaliku sektori poolt uurimisteemasid, mis leiavad lahendamist kutse- ja kõrgkoolide õppetöö raames või teadustöö formaadis;
		2. võimaluse esitada avaliku sektori poolt probleempüstitusi, mis leiavad lahendamist ideestamise- ja arendusmaratoni (taibutalgute) formaadis;
		3. võimaluse esitada kutse- ja kõrgkoolide õppetöö raames, teadustöö formaadis ja ideestamise- ja arendusmaratonide tulemusel valminud lahendusi ning ülikoolide juures tegutsevate uurimisrühmade olulisemaid uurimissuundi ja -tulemusi avaliku sektori esindajatele ning laiemale avalikkusele;
		4. eelnevalt nimetamata, kuid pakkuja nägemuses asjakohaseid tegevusi teenuse otseste ja kaudsete kasusaajate võrgustumiseks.
	2. Ideestamise- ja arendusmaratonide (taibutalgud) korraldamisel peab pakkuja lähtuma järgmistest tingimustest:
		1. Sündmuse minimaalseks kestvuseks on kaks päeva.
		2. Sündmusel osaleb vähemalt 50 osalejat.
		3. Sündmus toimub füüsilises formaadis, eelistatult HD p-s 3.2. nimetatud sihtrühmale sobivas ning taibutalgute läbiviimist toetavas keskkonnas. Sündmuse toimumiskoht peab võimaldama arendustiimide jaoks katkematut töötamist (sh ööpäevaringselt).
		4. Sündmuse toimumisaja valik peab olema otsese kasusaaja sihtrühmale sobiv.
		5. Sündmuse väljakuulutamisele eelnevalt töötab pakkuja välja reeglid ja juhendi (sh hindamistingimused), mille kooskõlastab tellijaga ning avalikustab kasusaaja sihtrühmale.
		6. Sündmusel on tagatud osalejatele toitlustus (sh vähemalt kord päevas soe söögikord, kogu päeva ulatuses kergemate suupistete, kohvi, tee ja joogivee kättesaadavus).
		7. Sündmusel osalevaid arendustiime toetavad mentorid, kellel on vajalik kogemus probleempüstituse avamiseks osalejatele ning nende toetamiseks ja nõustamiseks.
		8. Sündmusel osalemine peab olema võimalik nii eesti kui inglise keeles.
		9. Sündmuse oodatavaks tulemiks on klikitavate prototüüpide valmimine ja tulemuste tutvustamine era-, avaliku- ja akadeemilise sektori esindajatest koosnevale žüriile.
		10. Premeerimise eesmärgil on lubatud anda välja auhindu (sh nii materiaalseid kui mittemateriaalseid), mille maksumus sisaldub pakkumuses ning mis toetavad ideede edasiarendamist.
	3. HD p-s 4.1.3. nimetatud tulemuste tutvustamisel peab pakkuja lähtuma järgmistest tingimustest:
		1. Sündmus toimub füüsilises formaadis, eelistatult Tallinnas. Korraldades sündmuse väljaspool Tallinna (sh mitme päevasena) on pakkuja ülesandeks korraldada vajadusel osalejatele transpordi- ning majutusvõimalused.
		2. Sündmusel on tagatud osalejatele toitlustus.
		3. Sündmus peab olema modereeritud ning pakkuma osalejatele terviklikku ülevaadet tudengite teadustööde ning uurimisrühmade tulemustest.
		4. Sündmuse oodatavaks tulemiks osaleja jaoks on tervikliku ülevaate omandamine värsketest tudengite teadustööde ning ülikoolide juures tegutsevate uurimisrühmade tulemustest.
	4. Erinevates tegevustes osalemine ei tohi tuua osalejate jaoks kaasa täiendavaid lisakulusid. Pakkumus tuleb eelarvestada kogukulu põhimõttel, st pakkumuse maksumus koosneb etappide maksumuste summast ning sisaldab kõiki hankelepingu täitmisega tekkivaid kulusid .
	5. Pakkuja korraldab ja viib läbi eesmärkide saavutamiseks ning sihtrühma kõnetamiseks vajalikud teavitus- ja kommunikatsioonitegevused valides kommunikatsioonivahenditeks need kanalid, mis võimaldavad kõige paremini sihtrühmadeni jõuda.
	6. Pakkuja peab mudeli väljatöötamisel ja elluviimisel vastavalt tellijaga kokku lepitud eesmärkidele ja tegevuskavale:
		1. koostama ja edastama tegevustes osalejatele hiljemalt 48 tundi enne sündmuse toimumist detailse infokirja koos ajakava, praktiliste juhiste jm olulise teabega;
		2. kooskõlastama tellijaga hankelepingu rahastusallikast tulenevate teavitustegevuste läbiviimise (sh logode kasutamine teavitusmaterjalidel jmt);
		3. registreerima kõik sündmustel osalejad HD lisa 9 „Registreerimisleht“ vormil ning esitades materjalid koos viimase teenuse üleandmise-vastuvõtmise aktiga tellijale;
		4. täitma muid teenuse osutamisega kaasnevaid ülesandeid, mida siinkohal ei ole otseselt kirjeldatud, kuid mis on vajalikud hanke eesmärgi saavutamiseks ning kokkulepitud teenuse kvaliteetseks täitmiseks.
	7. Sündmuste korraldamiseks ja läbiviimiseks on pakkujal lubatud kaasata alltöövõtja.
	8. Tulenevalt osalejatelt, koolitusprogrammi läbiviijatelt ja Tellijalt saadud tagasisidest, valdkonnas toimunud arengutest ja sihtrühma vajadustest on Pakkujal õigus ja kohustus vajadusel muuta ja täiendada mudeli sisu enne kolmanda etapi teostamist kuni 30% ulatuses. Kõik muudatused tuleb kooskõlastada kirjalikult tellijaga.
4. **NÕUDED TEENUSE OSUTAMISEGA SEOTUD RAPORTITELE**
	1. Pakkuja esitab:
		1. Koos teise etapi teenuse üleandmise-vastuvõtmise aktiga raporti, mis kajastab osalejate tagasisidet (eraldiseisvate sündmuste lõikes, võimaldades hinnata konkreetse tegevusega seotud parendusvajadusi; hinnanguid formaatide sobivusele ja sündmuste sisulisele kvaliteedile) ja ettepanekuid mudelisse muudatuste sisseviimiseks (kooskõlas HD p-ga 4.8.), mis ei muuda hankelepingu eset ega -maksumust.
		2. Koos kolmanda etapi teenuse üleandmise-vastuvõtmise aktiga kokkuvõtva raporti, mis kajastab osalejate tagasisidet (eraldiseisvate sündmuste lõikes, võimaldades hinnata konkreetse tegevusega seotud parendusvajadusi; hinnanguid formaatide sobivusele ja sündmuste sisulisele kvaliteedile), võrdlust teise etapi tulemustega, ettepanekuid ja soovitusi tulevikuks mudeliga jätkamisel.
5. **NÕUDED PAKKUJA MEESKONNALE**
	1. Pakkuja peab mudeli väljatöötamiseks ja läbiviimiseks komplekteerima projektimeeskonna, mis vastab Tabel 1. esitatud nõuetele. Pakkuja kirjeldab meeskonna koosseisu HD lisa 1 vormil.
	2. Tellijal on õigus kontrollida projektimeeskonna liikmete poolt antud kinnituste õigsust, kasutades avalikult kättesaadavat infot ja pöörduda lisateabe saamiseks kolmandate isikute poole. Tellijal on õigus pakkujalt küsida täiendavat lisainfot ja dokumente, mis tõendavad esitatud kinnituste õigsust. Pakkuja peab esitama tellija nõutud täiendavad andmed/dokumendid kolme tööpäeva jooksul nõude saamisele järgnevast tööpäevast arvates.
	3. Pakkujal on õigus vahetada meeskonnaliikmetena esitatud isikuid tellija eelneval nõusolekul ning tingimusel, et meeskonnaliige asendatakse vähemalt samaväärsete kompetentsidega spetsialistiga.
	4. Tellijal on õigus nõuda kaasatud spetsialisti väljavahetamist pakkuja kulul, kui nimetatud isik ei teosta töid hankelepingus kokkulepitule vastavalt.

Tabel 1. Nõuded projektimeeskonna koosseisule ja kompetentsile

|  |  |
| --- | --- |
| **Roll**  | **Rolli kirjeldus** |
| **Projektijuht** | Projektijuht administreerib hankelepingu sisulist ja tehnilist elluviimist ning on ühtlasi tellijale kontaktisikuks kõikides lepingulistes küsimustes, sh vastutab aruandluse ja sündmuste läbiviimise ning tehnilise korralduse eest. Projektijuht vastutab muuhulgas teavitus- ja kommunikatsioonitegevuste organiseerimise eest. **Projektijuht peab omama pakkumuse esitamise ettepaneku kutse esitamisele vahetult eelneva 60 kuu jooksul vähemalt kahe (2) koolitus- ja/või arendustegevuse projekti juhtimise kogemust.** Koolitus- ja/või arendustegevuseks loetakse koolitus/loeng/kursus vms, milles on osalenud vähemalt 20 osalejat ja mis on olnud vähemalt kahepäevane (16 akadeemilist tundi[[1]](#footnote-2)). |
| **Assistent** (vajadusel) | Assistent administreerib sündmuste korraldamist (osalejatega suhtlemine ja nende registreerimine, kohapealse sujuva korralduse tagamine, tagasiside andmise olulisuse rõhutamine jms).  |

1. **NÕUDED PAKKUMUSELE**
	1. Hankel osalemiseks peab Pakkuja esitama pakkumuse. Pakkumuse esitamise tähtajaks on **26.04.2024** kell **12.00, pakkumus tuleb saata** aadressil **karlandreas.sprenk@mkm.ee**. Pakkumus koosneb järgmistest osadest:
		1. Vabas vormis kirjeldus pakkuja nägemusest, kuidas pakkuja plaanib tellija poolt püstitatud ootustele (HD p-d 2.-4.) vastata ning protsessikirjeldus, mis selgitab hanke eesmärkide saavutamiseks vajalikke tegevusi. Kirjelduses peab pakkuja tooma välja võimalikud riskid ning nende maandamise meetmed (sh ootused tellijale);
		2. Vabas vormis indikatiivne projektiplaan (kuu täpsusega), sh peab projektiplaanis sisalduma ettepanek kõigi etappide ajalise kestvuse kohta (koos selgituste, tähtaegade ning ootustega tellijale). Ajakava tuleb esitada arvestatuna lepingu sõlmimise hetkest. Lepingu täitmise käigus võib tellija/pakkuja ettepanekul ning teise poole nõusolekul teha ajakavas põhjendatud vajadusel muudatusi;
		3. Täidetud HD lisa 1 – „Projektimeeskonna kinnitus“ (vorm), millel kajastub pakkuja meeskonna koosseis.
		4. Täidetud HD lisa 2 – „Pakkumuse maksumus“ (vorm), mis sisaldab kõiki pakkumuses märgitud tegevuste maksumusi. Lisaks peab maksumus sisaldama otseselt hanke alusdokumendis kirjeldamata, kuid hanke eesmärkide saavutamiseks vajalike tegevuste maksumusi.
			1. Pakkuja peab pakkumuse koostamisel arvestama, et Tellija tasub osutatud teenuse eest pärast teenuse üleandmist ja vastuvõtmist.
		5. (kui asjakohane) Täidetud HD lisa 3 – „Ärisaladus“ (vorm) koos põhjendusega.
			1. Tellija juhib tähelepanu asjaolule, et eduka pakkuja pakkumus on avalik lähtuvalt RHS § 110 lg 5, välja arvatud pakkuja poolt õigustatult ärisaladuseks määratletud osas. Juhul kui pakkuja ei määratle pakkumuses arusaadavalt ärisaladust või ei põhjenda asjakohaselt, miks on tegemist ärisaladusega, on tellijal kohustus teabenõude laekudes pakkumus täies ulatuses avalikustada.
		6. Täidetud HD lisa 4 – „Isikuandmete töötlemise register“ (vorm).
		7. (kui asjakohane) Täidetud HD lisa 5 – „Volikiri“ (vorm) juhul, kui pakkumusele pakkuja esindajana alla kirjutanud isik või isikud ei ole äriregistri registrikaardile kantud isikud, kes omavad juriidilise isiku esindamise õigust.
		8. (kui asjakohane) Täidetud lisa 6 – „Ühispakkujate volikiri“ (vorm) juhul, kui pakkumuse esitavad mitu pakkujat ühiselt, tuleb pakkumusele lisada vormikohane volikiri.
			1. Ühispakkumuse esitamisel loetakse, et hankelepingu täitmise eest vastutavad ühispakkujad solidaarselt.
	2. Pärast pakkumuste esitamise tähtaja möödumist pakkumust esitada ei saa.
	3. Pakkumuse esitamisega kinnitab pakkuja, et ta nõustub üle võtma kõik riigihanke alusdokumentides esitatud tingimused (RHS § 110 lg 3).
	4. Pakkumus peab olema jõus vähemalt 90 päeva arvates pakkumuste esitamise tähtpäevast.
	5. Pakkuja peab arvestama, et pakkumuse edukaks tunnistamise korral vastutab pakkuja teenuse osutamise eest kooskõlas hanketingimustega ning tema poolt esitatud pakkumusega.
2. **PAKKUMUSTE VASTAVUSE KONTROLLIMINE, VASTAVAKS TUNNISTAMINE VÕI TAGASILÜKKAMINE**
	1. Pakkumus peab vastama hanke alusdokumentides esitatud tingimustele.
	2. Pakkumus tunnistatakse vastavaks, kui see vastab kõikidele hanke alusdokumentides esitatud tingimustele.
	3. Tellija lükkab pakkumuse tagasi, kui see ei vasta hanke alusdokumentides esitatud tingimustele. Tellija võib tunnistada pakkumuse vastavaks, kui selles ei esine sisulisi kõrvalekaldeid hanke alusdokumentides sätestatud tingimustest.
	4. Pakkuja, kelle pakkumus on tagasi lükatud, ei osale edasises hankemenetluses.
	5. Tellija võib teha põhjendatud kirjaliku otsuse kõigi pakkumuste tagasilükkamise kohta, kui:
		1. hankemenetluse toimumise ajal on tellijale saanud teatavaks uued asjaolud, mis välistavad või muudavad tellijale ebaotstarbekaks hankemenetluse lõpule viimise hanke alusdokumentides sätestatud tingimustel;
		2. kõigi pakkumuste või vastavaks tunnistatud pakkumuste maksumused ületavad eeldatavat maksumust, milleks on 120 000 eurot (käibemaksuta).
	6. Tellija ei kanna vastutust pakkujate ees, kui kõigi pakkumuste tagasilükkamine on toimunud käesolevas dokumendis sätestatud tingimustel.
3. **PAKKUMUSTE VÕRDLEMINE, HINDAMINE JA PAKKUMUSTE EDUKAKS TUNNISTAMINE**
	1. Tellija hindab kõiki vastavaks tunnistatud pakkumusi.
	2. Tellijal on õigus põhjendamatult madala maksumusega pakkumus tagasi lükata, kui tellija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtajaks esitanud nõutud selgitust (RHS § 115).
	3. Pakkumuste hindamise metoodika:
		1. "**Pakkumuse maksumus kokku"** (30 punkti);
			1. Maksimaalsed väärtuspunktid omistatakse pakkumusele, mille maksumus on madalaim, teiste pakkumuste väärtuspunktid arvutatakse järgmise valemi järgi: „väärtuspunktid“ = „kõige odavama pakkumuse maksumus” ÷ „hinnatava pakkumuse maksumus” × 30. Arvutuste tulemused ümardatakse ühe komakoha täpsusega. Kogumaksumus (pakkumuse maksumus kokku) tuleb esitada HD lisa 2 „Pakkumuse maksumus“ vormil. Kogumaksumust hinnatakse käibemaksuta (HD lisa 2 p 4.1.).
		2. **„Teenuse vastavus lähteülesandele“** (70 punkti). Iga alamkriteeriumit hindavad tellija hankekomisjoni liikmed individuaalselt. Maksimaalselt on igalt hindamiskomisjoni liikmelt võimalik saada 70 punkti, liikmete antud punktid summeeritakse ja leitakse aritmeetiline keskmine. Seejärel rakendatakse väärtuspunktide süsteemi ehk maksimaalsed väärtuspunktid omistatakse suurima punktisumma saanud pakkumusele. Ülejäänud hinnatavate pakkumuste väärtuspunktid alamkriteeriumi osas leitakse järgmise valemi järgi: „punktimäär“ = „hinnatava pakkumuse aritmeetiline keskmine“ ÷ „suurim aritmeetiline keskmine“ x „70“. Kriteeriumit hinnatakse kolme alamkriteeriumi alusel, milleks on:
			1. **„Teenuse osutamise loogika ja protsessi kirjeldus“** (40 punkti);
			2. **„****Indikatiivse projektiplaani teostatavus“** (20 punkti);
			3. **„Riskide haldamise meetmete kirjeldus“** (10 punkti).

Tabel 2. Kriteeriumi „Teenuse vastavus lähteülesandele“ alamkriteeriumite kirjeldus

|  |  |  |
| --- | --- | --- |
| **Alamkriteerium** | **Punktid** | **Alamkriteeriumi kirjeldus** |
| **Teenuse osutamise loogika ja protsessi kirjeldus** (HD p. 7.1.1.) | 40 | Pakkuja on täielikult aru saanud hanke ülesandepüstitusest, sh pakkuja valitud lähenemine teenuse osutamisele loob otsese kasusaaja sihtrühma jaoks (HD p. 3.2.) lisandväärtust.  |
| 20 | Pakkuja on aru saanud hanke ülesandepüstitusest. Protsessi kirjelduses esineb üksikuid ebatäpsusi. |
| 0 | Pakkuja ei ole aru saanud hanke ülesandepüstitusest ja/või esineb protsessi kirjelduses olulisi vastuolusid.  |
| **Indikatiivse projektiplaani teostatavus** (HD p. 7.1.2.) | 20 | Indikatiivses projektiplaanis kirjeldatud hanke eesmärkide saavutamiseks vajalikud tegevused ja ajakava on täielikult kooskõlas hanke eesmärkidega ning toetavad hankelepingu tähtaegset täitmist.  |
| 10 | Indikatiivses projektiplaanis kirjeldatud hanke eesmärkide saavutamiseks vajalikud tegevused on suures osas kooskõlas hanke eesmärkidega, esineb üksikuid ebatäpsuseid, mis ei takista hankelepingu tähtaegset täitmist.  |
| 0 | Indikatiivses projektiplaanis kirjeldatud hanke eesmärkide saavutamiseks vajalikud tegevused ei ole kooskõlas hanke eesmärkidega ja/või ei võimalda hankelepingu tähtaegset täitmist.  |
| **Riskide haldamise meetmete kirjeldus** (HD p. 7.1.1.) | 10 | Riskide kaardistus on kooskõlas hanke lähteülesandega ning riskide haldamise meetmed (sh ootused tellijale) on proportsionaalsed. |
| 5 | Riskide kaardistuses või riskide haldamise meetmete kirjelduses esineb üksikuid puuduseid, mis ei takista hankelepingu eesmärkide saavutamist.  |
| 0 | Riskide kaardistus ja/või riskide haldamise meetmed ei toeta hanke eesmärkide saavutamist. |

* 1. Saadud väärtuspunktid summeeritakse ning edukaks tunnistatakse pakkumus, mille väärtuspunktide summa on eelpool kirjeldatud arvutuste tulemusel kokku suurim. Võrdse arvu väärtuspunkte kogunud pakkumuste puhul osutub edukaks pakkumuseks kriteeriumi „Pakkumuse maksumus kokku“ eest enim väärtuspunkte saanud pakkumus. Juhul, kui ka antud kriteeriumi eest on võrdsed pakkumused saanud sama palju väärtuspunkte, siis selgub edukas pakkumus hindajate hääletuse tulemusel.
	2. Väärtuspunktide arvutamisel arvestatakse tulemused täpsusega 2 (kaks) kohta pärast koma.
	3. Edukaks ei tunnistata pakkumust, mis sai hindamiskriteeriumi "Teenuse vastavus lähteülesandele" osas kõigi hindamiskomisjoni liikmete poolt vähemalt ühe alamkriteeriumi osas miinimumpunktid.
1. **HANKELEPINGU SÕLMIMINE**
	1. Hankeleping sõlmitakse pakkujaga, kelle vastavaks tunnistatud pakkumus on tunnistatud edukaks.
	2. Hankeleping jõustub arvates hankelepingu allkirjastamisest tellija ja pakkuja poolt.
	3. Kui edukaks tunnistatud pakkumuse esitanud pakkuja ei allkirjasta hankelepingut 7 kalendripäeva jooksul alates tellija poolt allkirjastatud lepingu saatmisest pakkujale, siis seda on tellijal õigus käsitleda kui RHS § 119 nimetatud eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on tellijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaks tunnistatud pakkumusi uuesti ja tunnistada edukaks hindamise tulemusel järgmine pakkumus.
2. **HANKEDOKUMENDI LISAD:**
3. Projektimeeskonna kinnitus (vorm)
4. Pakkumuse maksumus (vorm)
5. Ärisaladus (vorm)
6. Isikuandmete töötlemise register (vorm)
7. Volikiri (vorm)
8. Ühispakkujate volikiri (vorm)
9. Käsunduslepingu eritingimused (projekt)
10. Teenuse üleandmise-vastuvõtmise akt (vorm)
11. Registreerimisleht (vorm)

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 1 – Projektimeeskonna kinnitus (vorm)

|  |  |
| --- | --- |
| **Projektijuht** |  |
| Ees- ja perekonnanimi  |  |
| E-post  |  |
| **HD pt. 7.1.3 –** Projektijuht peab omama pakkumuse esitamise ettepaneku kutsele vahetult eelneva 60 kuu jooksul vähemalt kahe (2) koolitus- ja/või arendustegevuse projekti juhtimise kogemus (HD Tabel 1.)Kajastada vähemalt kolm referentsi:- projekti nimi;- tellija andmed;- projekti alguse ja lõpu kuupäev;- peamised tööülesanded. |  |

|  |  |
| --- | --- |
| **Assistent** (vajadusel) |  |
| Ees- ja perekonnanimi  |  |
| E-post  |  |

Kinnitan, et:

1. kõiki eelnimetatud meeskonnaliikmeid on võimalik kasutada hankelepingu täitmiseks, seda kuni hankelepingu tähtaja lõpuni.
	1. Pakkujal on vajadusel õigus käesolevas pakkumuses esitatud meeskonnaliikmeid muuta vaid eelneval kirjalikul kokkuleppel tellijaga ja seda tingimusel, et meeskonnaliige asendatakse vähemalt samaväärset kvalifikatsiooni omava spetsialistiga.
2. kõik esitatud meeskonnaliikmed on andnud nõusoleku hankelepingu täitmises osalemiseks ja kinnitavad seda antud vormi allkirjastades.

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allkiri: / *allkirjastatud digitaalselt /*

Pakkuja seadusjärgne või volitatud esindaja (volikiri esindusõiguse kohta)

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 2 – Pakkumuse maksumus (vorm)

|  |  |  |  |  |
| --- | --- | --- | --- | --- |
| **Rida** | **Kulu nimetus[[2]](#footnote-3)** | **Ühik** | **Ühiku hind** | **Hind kokku** |
| 1. | **Esimese etapi teenuse osutamine** |  |
| 1.1.  | *Kirjeldada, millistest kuludest koosneb* |  |  |  |
| 2. | **Teise etapi teenuse osutamine** |  |
| 2.1. | *Kirjeldada, millistest kuludest koosneb* |  |  |  |
| 3. | **Kolmanda etapi teenuse osutamine** |  |
| 4. | **Pakkumuse maksumus** (read 1.-3.) |
| 4.1. | Pakkumuse maksumus kokku käibemaksuta: |  |
| 4.2. | Pakkumuse maksumus kokku käibemaksuga: |  |

Kinnitan, et:

1. oleme pakkumuse maksumuses arvestanud kõikide lähteülesandes esitatud nõuetega;
2. pakkumuse maksumus on lõplik ja sisaldab kõiki kulutusi, mis on vajalikud hankelepingu täitmiseks ja töö nõuetekohaseks teostamiseks;
3. oleme teadlikud, et tellija ei hüvita hankelepingu täitmisel pakkujale mingeid täiendavaid kulusid ega tee mistahes täiendavaid makseid.

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allkiri: / *allkirjastatud digitaalselt /*

Pakkuja seadusjärgne või volitatud esindaja (volikiri esindusõiguse kohta)

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 3 – Ärisaladus (vorm)

Avaldame, et esitatud pakkumusest on ärisaladusega kaitstud järgmised dokumendid või teave:

|  |  |  |
| --- | --- | --- |
| Jrk | Dokumendi nimetus (terviktekst või viide teksti osale) | Põhjendus teabe ärisaladuseks määramisest |
| 1. |  |  |
| 2. |  |  |
| 3. |  |  |
|  |  |  |
|  |  |  |

Oleme teadlikud, et:

1. RHS § 461 kohaselt ei või pakkuja ärisaladusena märkida:
	1. pakkumuse maksumust ega osamaksumusi;
	2. teenuste hankelepingute puhul lisaks käesoleva punktis 1 nimetatule muid pakkumuste hindamise kriteeriumidele vastavaid pakkumust iseloomustavaid numbrilisi näitajaid;
2. juhul kui antud vorm on täitmata või esitamata põhjendus teabe ärisaladuseks määramise kohta, loeb tellija, et pakkuja poolt esitatud pakkumus või pakkumuses sisalduv teave ei ole ärisaladusega kaitstud.

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allkiri: / *allkirjastatud digitaalselt /*

Pakkuja seadusjärgne või volitatud esindaja (volikiri esindusõiguse kohta)

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 4 – Isikuandmete töötlemise register (vorm)

|  |  |
| --- | --- |
| **Volitatud töötleja** | **Vastutav töötleja** |
| **Nimi ja kontaktandmed** | **Andmekaitse eest vastutav isik** | **Volitatud töötleja esindaja**  | **Nimi ja kontaktandmed** | **Andmekaitse eest vastutav isik** | **Vastutava töötleja esindaja**  |
| **Nimi** | **Nimi** | **Nimi** | **Nimi:** Majandus- ja Kommunikatsiooni- ministeerium | **Nimi** | **Nimi:** Karl Andreas Sprenk |
| **Aadress** | **Aadress** | **Aadress** | **Aadress:**Suur-Ameerika 1, 10122 Tallinn | **Aadress** | **Aadress:**Suur-Ameerika 1, 10122 Tallinn |
| **E-post** | **E-post** | **E-post** | **E-post:**info@mkm.ee | **E-post** | **E-post:** karlandreas.sprenk@mkm.ee |
| **Telefon** | **Telefon** | **Telefon** | **Telefon:**625 6342 | **Telefon** | **Telefon:**625 6354 |

|  |  |
| --- | --- |
| **Isikuandmete töötlemise toimingute registreerimine** |  |
| **Vastutava töötleja nimel tehtava töötlemise kategooriad (isikuandmete töötlemiseks tehtavad toimingud)** | **Kolmanda riigi või rahvusvahelise organisatsiooni nimi kui isikuandmeid edastatakse kolmandale riigile või rahvusvahelisele organisatsioonile** | **Asjakohaste kaitsemeetmete kohta koostatud dokumendid kui andmeid edastatakse kolmandale riigile või rahvusvahelisele organisatsioonile** | **Tehniliste ja korralduslike (organisatoorsete) turvameetmete üldine kirjeldus (kuidas on isikuandmed kaitstud)** |
|   |   |   |   |
|   |   |   |   |

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 5 – Volikiri (vorm)

Käesolevaga volitab \_\_\_\_\_\_\_\_\_\_\_ (*pakkuja nimi*) \_\_\_\_\_\_\_\_\_\_\_\_\_\_\_\_\_\_\_\_ (*volitaja nimi ja ametikoht*) isikus \_\_\_\_\_\_\_\_\_\_\_\_\_\_\_\_\_ (*volitatava nimi, ametikoht*) olema pakkuja ametlik esindaja ja allkirjastama ülalnimetatud riigihanke pakkumust.

Volikiri on ilma edasivolitamise õiguseta.

Volikiri kehtib kuni: \_\_\_\_\_\_\_\_\_\_\_\_\_\_\_\_

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allkiri: / *allkirjastatud digitaalselt /*

Pakkuja seadusjärgne või volitatud esindaja (volikiri esindusõiguse kohta)

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 6 – Ühispakkujate volikiri (vorm)

Kinnitame, et alljärgnevalt loetletud ettevõtjad on ühispakkujad ühispakkumuse esitamise tähenduses.

|  |  |  |  |  |
| --- | --- | --- | --- | --- |
| **Ühispakkuja nimi** | **Registri-kood** | **Aadress, tel, e-posti aadress** | **Allkirjaõigusliku isiku nimi** | **Ühispakkuja poolt osutatava teenuse kirjeldus** |
|  |  |  |  |  |
|  |  |  |  |  |

(*vajadusel lisada ridu*)

Ühispakkujatena vastutame hankelepingu täitmise eest solidaarselt.

Volitame ühispakkujate esindajana hankemenetlusega ning hankelepingu sõlmimise ja täitmisega seotud toiminguid tegema \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (volitatud esindaja nimi, isikukood).

Volikiri kehtib kuni lepingu lõppemiseni *(vajadusel märkida piirang või volitaja enda poolt antav tähtpäev)*.

Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allkiri: / *allkirjastatud digitaalselt /*

Pakkuja seadusjärgne või volitatud esindaja (volikiri esindusõiguse kohta)

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 7 – Käsunduslepingu eritingimused (projekt)

**KÄSUNDUSLEPINGU ERITINGIMUSED** (projekt)

**Majandus- ja Kommunikatsiooniministeerium**, registrikood 70003158, asukoht Suur-Ameerika 1, Tallinn 10122, mida esindab Majandus- ja Kommunikatsiooniministeeriumi hankekorra § 6 lg 2 alusel digiriigi arengu osakonna juhataja Kristi Hunt (edaspidi *käsundiandja*)

ja

XXX, registrikood …, asukoht …, mida esindab juhatuse liige … (edaspidi *käsundisaaja*),

keda edaspidi nimetatakse ka üheskoos *pooled* ja eraldi *pool*,

sõlmivad käsunduslepingu (edaspidi *leping*) alljärgnevate tingimuste kohaselt:

1. **Lepingu dokumendid ja lepingu alus**
	1. Leping koosneb käesolevatest eritingimustest (edaspidi *eritingimused*) ja üldtingimustest (edaspidi *üldtingimused*) ning nende lisadest. Eritingimused sisaldavad üldtingimuste täiendusi ja parandusi.
	2. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument.
	3. Leping sõlmitakse sotsiaalteenuse hanke[[3]](#footnote-4) tulemusena ja kooskõlas käsundisaaja esitatud pakkumusega
2. **Lepingu objekt ja tähtaeg**
	1. Lepingu objektiks on taibutalgute ja teadustöid tutvustavate sündmuste korraldamine (edaspidi *teenus*), mida käsundisaaja teostab vastavalt lepingus ja lepingu lisades sätestatud tingimustele.
	2. Leping sõlmitakse käsundiandja korraldatud sotsiaalteenuse „Taibutalgute ja teadustöid tutvustavate sündmuste korraldamine“ hankimise tulemusena ning vastavalt hanke alusdokumentidele ja käsundiandja poolt edukaks tunnistatud pakkumusele.
	3. Käsundisaaja osutab punktis 2.1. nimetatud teenust lepingu sõlmimisest alates kuni 30.11.2026 või kuni teenuse viimase etapi vastuvõtmiseni vastavalt hanke alusdokumendi punktile 2.2:
		1. **Esimese etapi** raames on käsundisaaja ülesandeks töötada lähteülesande ning esitatud pakkumuse põhjal välja tervikmudel ning teha vajalikud ettevalmistused ja eelkokkulepped mudeli piloteerimiseks 2024/2025 õppeaastal. Enne piloteerimiseks vajalike ettevalmistuste ja eelkokkulepete sõlmimisega alustamist peab käsundiandja tervikmudeli kinnitama. Esimese etapi teostamise eeldatav tähtaeg on 4 kuud alates hankelepingu sõlmimisest.
		2. Esimesest etapist alates on iga etapi teenuse üleandmisel õigus käsundiandjal otsustada, kas teenuse osutamisega jätkamine järgmis(t)es etap(p)i(de)s on mõistlik. Kui käsundiandja otsustab, et teenuse osutamisega ei jätkata, siis hankeleping lõpetatakse. Käsundiandja tasub käsundisaajale otsuse vormistamise hetkeks osutatud teenuse eest ning järgneva(te) etap(p)i(de) eest tasu ei maksta.
		3. **Teise** ja **kolmanda** etapi teenuste osutamine otsustatakse ja toimub vastavalt hanke alusdokumendi punktile 2.2.
		4. Koos viimase teenuse üleandmise-vastuvõtmise aktiga esitab käsundisaaja lõppraporti, mis on kooskõlas HD p-s 5. esitatud nõuetega.
3. **Poolte kohustused**
	1. Käsundisaaja kohustub:
		1. Teostama punktis 2.1 nimetatud tööd;
		2. Andma teenuse üleandmise-vastuvõtmise aktid käsundiandjale üle vastavalt lepingu p-s. 2.3.1-2.3.3. nimetatud etappidele ja hanke alusdokumendi punktis 2.2. nimetatud tähtaegadeks. Viimase etapi akt antakse üle hiljemalt lepingu p-s. 2.3. nimetatud tähtajaks.
		3. Esitama viimase teenuse üleandmise-vastuvõtmise aktiga lõppraporti;
		4. Arvestama teenuse osutamise käigus käsundiandja juhistega ning kõrvaldama käsundiandja nõudmisel esinevad puudused käsundiandja määratud tähtajaks.
	2. Käsundiandja kohustub:
		1. Tutvuma lepingu punktides 2.3.1.-2.3.4. nimetatud teenusega 14 tööpäeva jooksul alates teenuse üleandmisest käsundisaaja poolt ning teatama ülevaatamise tähtajale järgneva 5 tööpäeva jooksul käsundisaajale, kui üleantud teenus ei vasta lepingutingimustele. Nimetatud tähtaja jooksul kirjaliku teate mittesaatmisel loetakse osutatud teenus käsundiandja poolt heakskiidetuks. Puuduste esinemise korral või osutatud teenuse lepingutingimustele mittevastavuse korral määrab käsundiandja mõistliku tähtaja puuduste kõrvaldamiseks. Pärast teenuse osutamise tulemiga (raportiga) tutvumist vormistavad pooled akti, mis allkirjastatakse digitaalselt. Akti allkirjastamine on aluseks arve esitamisele käsundisaaja poolt.
4. **Tasu suurus, väljamaksmise tähtaeg ja kord**
	1. Käsundiandja tasub käsundisaajale lepingus sätestatud teenuse osutamise eest tasu kuni kolmes osas kogusummas … eurot, millele lisandub käibemaks.
	2. Käsundiandja ei ole kohustatud punktis 4.1 nimetatud maksimaalse maksumuse ulatuses teenust tellima. Lepingu tegelik maksumus selgub pärast lepingu täitmist, teostatud etappide ja pakkumuses esitatud maksumuse alusel.
5. **Volitatud esindajad**
	1. Käsundiandja volitatud esindaja sisulistes küsimustes, lepingu tingimuste täitmisel, täitmise kontrollimisel ja teenuse vastuvõtmisel on digiriigi arengu osakonna IT-oskuste valdkonna juht Karl Andreas Sprenk, telefon +372 625 6354, e-post karlandreas.sprenk@mkm.ee.
	2. Käsundisaaja volitatud esindaja lepingu tingimuste täitmisel ja täitmise kontrollimisel on xxx, telefon xxx, e-post xxx.
6. **Lepingu lisad**
	1. Lepingu allakirjutamisel on lepingule lisatud:
		1. Lisa 1. Hanke alusdokument (Pakkumuse esitamise ettepanek);
		2. Lisa 2. Käsundisaaja pakkumus;
		3. Lisa 3. Üleandmise-vastuvõtmise akt (vorm).
7. **Muud sätted**
	1. Käsundisaaja kinnitab, et on üldtingimustega tutvunud elektroonselt Majandus- ja Kommunikatsiooniministeeriumi kodulehel aadressil: <https://mkm.ee/ministeerium-uudised-ja-kontakt/ministeerium-ja-ministrid/hanketeated>
	2. Leping allkirjastatakse digitaalselt.
	3. Käsundisaaja on teadlik, et leping on avalik, välja arvatud osas mis on määratud asutusesiseseks kasutamiseks.

Käsundiandja Käsundisaaja

/allkirjastatud digitaalselt/ /allkirjastatud digitaalselt/

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Lisa 8 – Teenuse üleandmise-vastuvõtmise akt (vorm)

**Teenuse üleandmise-vastuvõtmise akt**

Käesolev teenuse üleandmise-vastuvõtmise akt (edaspidi *akt*) on koostatud………… (edaspidi *käsundisaaja*) juhatuse liikme ……… poolt ja esitatud Majandus- ja Kommunikatsiooniministeeriumile (edaspidi *käsundiandja*), tõendamaks, et käsundisaaja andis üle poolte vahel …..……2024. aastal sõlmitud lepingu nr …. alusel osutatud teenuse alljärgnevalt:

1. ……………………………………………(üle antava(te) teenus(te) nimetus, detailne kirjeldus, ajavahemik, maht, täidetud tingimused, vajadusel viited lepingu punktidele vms)
2. Käsundiandja on teenuse osutamise tulemiga (raportiga) tutvunud ning võtab vastu ja allkirjastab tulemi, millega ühtlasi loetakse käsundisaaja poolt üle antud teenus vastuvõetuks.

Käesolev akt on aluseks käsundisaaja poolt käsundiandjale kooskõlas lepingu punktiga…… arve esitamiseks summas …….. (*summa sõnades*) eurot.

Käesolev akt omab allkirjastatuna juriidilist jõudu ning edastatakse mõlemale poolele.

Käsundisaaja Käsundiandja

*/allkirjastatud digitaalselt/ /allkirjastatud digitaalselt/*

Riigihange: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

**Lisa 9 – Registreerimisleht** (vorm)

Projekt: ..

Hanke nimetus: **Sotsiaalteenuse „Taibutalgute ja teadustöid tutvustavate sündmuste korraldamine“ hankimine**

Toimumise aeg ja koht: ……………………………

|  |  |  |
| --- | --- | --- |
| **Jrk nr** | **Osaleja ees- ja perekonnanimi** | **Allkiri** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

1. Akadeemiline tund on 45 minutit. [↑](#footnote-ref-2)
2. Pakkujal on võimalus lisada vastavalt vajadusele täiendavaid kulude nimetusi [↑](#footnote-ref-3)
3. Sotsiaalteenuse hange alla riigihanke piirmäära, korraldamise alus MKM hankekord, <https://mkm.ee/ministeerium-uudised-ja-kontakt/ministeerium-ja-ministrid/hanketeated> [↑](#footnote-ref-4)